
fé 1980. OKTÓBER ! 


A tábori tolvaj 


— Brrr! A köd a kabátom alá bújt. Hadd 
vegyem le hamar! 

— A ködöt vagy a kabátot? 

— Ezt is, azt is. 

Miután Magyar Gyuri is levetkőzött, teljes 
volt az őrs létszáma, csak Terka húgom csö- 
römpölt a konyhában. En készítettem el a 
szendvicseket, az ő dolga lett a terítés és a tea- 
főzés. 

— Mit szólnátok, ha az uzsonnához egy 
jó forró, nyári történetet is felszolgálnánk? 
Édesség helyett. Mert, ugye, tudunk egy ilyent? 

— Ühüm — hangzott az ajtó felől, és Ter- 
ka baj nélkül letette a teli tálcát. 

— Juj, de klassz lesz! Mondd hamar! 

— A nyáron — fogtam neki a mesémnek — 
harminc válogatott úttörő nomád táborozás- 
ra indult egy tanárral, két szülővel, négy ifi- 
vezetővel meg egy kisdobossal. A kisdobos 
Terka volt. Magunkkal kellett vinnünk, mert 
nem tudtuk hová tenni. A tábori raj elvállalta 
Terkát. Vigyázott is rá becsülettel. A húgom 
nem fulladt vízbe, nem esett le a vadkörte- 
fáról, sőt, a 12 kilométeres túrán is remekül 
boldogult. Vitette magát, és vidáman énekel- 
te: , Megy a Terka vándorútra, egyik hátról 
a másikra. . ." 

A nagy kényeztetésben csaknem elbízta ma- 
gát a húgom, és egy este őrségbe. jelentkezett 
a táborvezetőnél. 

Engedélyt kapott. A kocka el volt vetve. 

Terka egy szemhunyásnyit sem aludt, míg 
rá nem került a sor. Éjfélkor aztán, bár me- 
leg, csendes éjszaka volt, úgy borzongott a 
melegítőjében, mintha láza lett volna. Aludt 
a tábor. Az égen csillagok, a sátrak körül fe- 
nyők, maguk is őrségben. Terka és választott 
társa, Maros Jutka a bejárathoz, őrhelyére 
ballagott. A kapu mögött patak, rajta fahíd, 
azon túl magányos kis ház. Az is aludt. 

— Jelszó?! — Irány a Szilváshegy ! — ismé- 
telte magában Terka. — Micsoda jelszó! Jó 
lenne egyszer megmászni azt a Szilváshegyet. 
Jutka mondta, hogy az igazából létezik. 

Az idő sokkal lassabban múlt, mint Terka 
gondolta. Egy órakor Jutka így szólt: 

— Itthagynálak egy kicsit. Körüljárom a 
tábort. Nem fogsz félni? 

— En?! — tiltakozott Terka, de érezte, 
hogy máris fél. 

Pásztázgatott az elemlámpájával, mert a 
patak vize a régi malomnál többször meg- 
csobbant. Biztosan patkányok, gondolta ré- 
mülten, és a parancsnoki sátor közelébe hú- 
zódott. 

Egyszeriben furcsa, surrogó nesz dermesz- 
tette kővé. A híd felől jött. Terka fülelt. Lihe- 
gést is hallott, de nem látott semmit. A nesz 
most már a táborból, a konyha felől hallat- 
szott. Es akkor Terka megpillantott egy ala- 
kot: laposkúszásban közeledett a tejeskanná- 
hoz. Mikor odaért, felállt, hanyag mozdulat- 
tal lelökte az edény fedelét és. . . 


Terka nem várta meg a folytatást. A csö- 
römpölésre, őrséget, jelszót feledve, a parancs- 
noki sátorban termett. 

— Csaba bácsi, Csaba bácsi, tessék gyor- 
san kijönni, mert lopják a tábort! 

Csaba bácsi felpattant, és állva kérdezte: 

— Mi az, fiacskám? Ki jött meg? 

— Nem tudom, Csaba bácsi, de biztosan 
nem akar jót, mert lopakodott. A jelszót is 
hiába kérdeztem tőle, ment egyenesen a kony- 
hasátorhoz. 

— Gyere, megnézzük! — nyújtotta a kezét 
a csapatvezető. Nemigen hitt a húgomnak. 

Bevilágítottak a kitárt konyhasátorba. 
Megtermett kutya bámult a fénybe meglepet- 
ten. Mellső lábát a kanna peremén nyugtatta, 
néhány másodpercig nézte az érkezőket, az- 
tán elillant. Egyszerűen megszökött a felelős- 
ségrevonás elől. 


Csaba bácsi megsimogatta Terkát. A leg- 
jobbkor, mert ő kis híján elsírta magát. 

— Ügyes őr voltál. Felfedezted a tolvajt, 
és saját biztonságodra is gondosan ügyelve 
jelentetted. Mint egy igazi, megfontolt út- 
törő. 

— Folytassam? — fordultam hallgatóim- 
hoz. A történetnek vége. Bár, amikor a csa- 
patvezető elbúcsúzott, még mindig csak fél- 
kettő volt. A maradék idő azonban olyan 
gyorsan elillant, akár a tolvaj kutya. 

— Visszament még a kutya a táborba? — 
kérdezte Szilvi. 

— Nem. Egyszer sem. Nyilván félt, hogy 
lebukna, ha tényleg megkérdeznék tőle a jel- 
szót. 

Máris Mária őrsvezető 

. pipál a kémény. 
. Üresen tátong, nem ül a 
. gólya a fészkén. 


. Csupán a varjak csapata 
. portyázgat erre-arra. 

. Néma a kert, elcsörrögött 
! belőle rég a szarka. 


" A verebek még gondtalan 
: bukfenceznek a porban. 

! Süt még a nap, de melege, 
! a melege már hol van? 


MYÁDI SÁNDOR: RÓN AY GYÖRGY 
. PIPÁL A HEGY 


Pipál a hegy, s a hegy alatt 


DÉL 

A konyha felől jó szagok 
szállnak. A cica a padon 
sütkérezik. Az ég ragyog. 


Dél van. S az erdőn nyugalom. 


Dongó döngicsél, rajzanak 


zümmögve, zim-zum, a legyek, 


s a föld alól a bogarak 
kibújnak és melegszenek. 


A napon fekszem. Simogat 
a nyarat játszó őszi fény. 
Elárasztja a lombokat, 
csillog a cserfák levelén. 


Avart zörrent egy kis egér, 
szétnéz, a ház felé szalad. 
A cica látja, de henyél 
lustán tovább. És süt a nap. 


Alighogy Rita észrevette a csacsit, lélekszakadva rohant 
fel a kert végéből. Izgatottan kiabálta: 

— Jöjjön ide mindenkiiii! Egy igazi csacsit hoztak ne- 
künk! 

A kiabálásra, természetesen, ahányan csak voltunk, 
abbahagytuk, amit éppen csináltunk. Előbb Ritára néz- 
tünk, aztán abba az irányba, amerre ő mutogatott. A mu- 
tatott irány felől valóban egy csacsi kocogott fölfelé az 
ösvényen, majd hosszas töprengés után megállt a nagy- 
kapu előtt. Ritának csillogott a szeme és fülig szaladt a 
szája. 

— Egy igazi csacsi! — mondta, miközben visszafelé 
szívta a levegőt. — Egy igazi olyan csacsi, mint amilyet 
majdnem minden népmesés könyvben látni! 

Zsuzsi, oldalt ejtett fejjel tűnődve nézegette a csacsit. 

— Ez pontosan szamár — szögezte le. — A nagy állatos 
könyvben éppen egy ilyenre mondta apa, hogy szamár! — 
Ezt természetesen vitát nem tűrő hangon jelentette ki, 
de Rita nem hagyta magát. 

— Egészen biztosan, csacsi! — kiáltotta hevesen és 
harcrakészen. — Én már tudok olvasni! És igenis, csacsi! 
A mesékben az ilyent mindig csacsinak mondják! 

Zsuzsi közben odakocogott a csacsihoz. Óvatos távol- 

ságban megállt mellette, majd helyeslően bólintott. 
A csacsit Jancsi hozta egy hordó ivóvízzel egyetemben, 
mivel a mi nyaralónkban nem volt olyan kút, amelyből 
ivóvíz fakadt volna. Szép komótosan legurigázta a hordót 
a csacsifogatról, aztán jelentette: 

— Meghoztam a faluból a vizet. 

— Jó — bólintott Zsuzsi, mintha azt a hordó vizet 
egyenest az ő parancsára hozták volna. — Akkor jó. És 
akkor én most már fel is ülhetek erre a szekérre. 

— De fel ám! — bólintott Jancsi és szélesebbre futott 
a nevetés a szája mentén. — Ide, ni! A bakra! Hóóó-rukk! 
— azzal Zsuzsi hóna alá nyúlt. Akár a pelyhet, fellibben- 
tette az ülésre. 

Onnan a magasból Zsuzsi nagyon büszkén nézett végig 
mindenkin, akin csak büszkén végignézhetett; majd kö- 
tekedve állt meg a tekintete Ritán. Rita nem is állta meg 
szó nélkül. 

— No, és most?! — tárta szét a karját. — Most, hogy 
ott ülsz, mi van?! 

— Az — felelte ragyogó mosollyal Zsuzsi —, hogy 
utazni fogok. Mert pontosan azért ültem fel erre a sze- 
kérre. 

Ritának leesett az álla. Elnyílt szemmel bámulta Zsuzsit. 

— Mi az, hogy utazni?! — kérdezte bizonytalanul és 
rosszat sejtve; mire Zsuzsi rázogatni kezdte a fejét helyte- 
lenítően és olyan kicsire csücsörített szájjal, hogy olyant 
rajzolni sem lehet. ú 

— Csuda! — mondta végül. — Az, aki most ősszel má- 
sodikos lesz, az ennyit igazán tudhatna! — visszanézett 
a válla felett és odakiáltott Jancsinak : 

— Te Jancsi! Hogy hívják ezt a szamarat? Mert azt 
azért tudni kell. 

—. Vidrának! — kiáltotta vissza Jancsi, aki ha hallotta 
is a kérdést, inkább a vizeshordóval volt elfoglalva. 

És, mert ahány felnőtt csak a közelben akadt, mind a 
vizeshordóval volt elfoglalva, egyikőnk sem vette észre, 
hogy Zsuzsi kétmarokra fogja a gyeplőt, és erélyesen 
megrántja. Azt sem vettük észre, hogy ez a művelet 
sehogyan sem tetszett Vidrának; mert akár szamár, akár 
csacsi, jobban szereti, ha nem nógatják. 

De Zsuzsi nógatta. Kíméletlenül. Vidra pedig vicsorí- 
tott. Méghozzá rondán! Mivel egy féllépésnyire tőle egy 
csodálatos és kívánatos szamárkóró pompázott. Abba 
szeretett volna belekóstolni, de nagyon! Le is szegte azt 
a bumfordi nagy fejét. Szemét állhatatosan a harapdálni- 
valóra függesztette. Hiába szólt rá Zsuzsi a legerélyesebb 
hangján, hogy: 

— Én ám megtanítalak téged is szótfogadni! Én ahhoz 
nagyon jól értek, ha nem tudnád! Hallod? Ezt legyél szí- 
ves jegyezzed meg! — Vidra nem volt hajlandó tudomá- 
sul venni semmit, azt az egy, zamatos szamárkórót ki- 
véve. 

— Legjobb lesz, ha leszállsz arról a szekérről! — aján- 
lotta aggodalmas arccal Rita, mert már biztosra vette, 
hogy Zsuzsi meg Vidra nem fognak egyhamar szót érteni 
egymással. 

— Cö! — rántotta meg semmi kis vállát Zsuzsi. — 
Nem azért ültem én ide fel, hogy most leszálljak! Azért 
ültem ide, mert utazni akarok. És fogok is! — azzal újból 
marokra fogta a gyeplőt. 

— Gyerünk! Na, gyere! Indulás! — vezényelte harsá- 
nyan. 

S akkor váratlan dolog történt. A , gyere" szóra szél- 
sebesen előnyargalt Piki, aki addig — mit sem törődve a 
csacsival meg más egyébbel — egy vakondtúrás mélyében 
kotort őrületes buzgalommal, lelkiismeretesen, mint 
igazi kotorék-kutyához illik. Az orra és szeme-tájéka 
csupa föld, ennélfogva úgy festett, mintha álarcot viselt 
volna. Zsuzsi nem is állta meg nevetés nélkül. 


Akkor is nevetett, amikor Piki vad ugatásba kezdett 
felborzolt szőrrel, megfeszített lábbal; és tisztes távolság- 
ból közölte a közölnivalót Vidrával. És, ha Piki nem ért is 
magasabbra a csacsi bokájánál, jó erős hangja volt. Föl is 
kapta rá a fejét Vidra. Ők ketten, úgy látszik, megértet- 
ték egymást. 

Csakis így történhetett, hogy Vidra — mint valami 
mesebeli táltos — hirtelen magasba lendítette a fejét és 
nyihorászva nekiiramodott a világnak. A csacsifogat na- 
gyot lódult, Zsuzsi pedig kicsit csodálkozva, de csillogó 
szemmel leszólt a bakról: 


— Na látod?! Nekem ez a Vidra is szót fogad! Így kell 


ezt csinálni, látod? ... — az utolsó szónál mintha vala- 
mivel vékonyabb lett volna a hangja, aztán már meg is 
maradt az a vékony hangocska, ha egyre távolodott is; 
és Rita mindenre megesküdött volna, amire csak lehet, 
hogy Zsuzsi abban a pillanatban inkább visított. 


Ami azután történt, az egy pillanat műve volt. 


Vidra lefelé vágtázott, a szekér nagyokat döccent, mel- 
lette pedig Piki rohant nyargalvást karnyi távolságra 
Vidra bokájától. És ugatott. Veszettül. És Vidra ezt nem 
szerette. Így esett, hogy minél vadabbul ugatott Piki, 
annál szaporábban trappolt Vidra lefelé a lejtőn. Zsuzsi 
viszont kiabált. Úgy, mint akit nyúznak: 

— Viiidraaa!... Ezt hagyjad abba!... Ezt a butaságot 
nem szereteeem... Halloood?!... Ilyenkor ráz ez a 
vacakos szekééér . . . Naaa! 

De Vidrával most sem tudott szót érteni. 

— Piiikiii!... — visítozta a változatosság kedvéért. 
— Menjél az útból! Hallooood?! . . . Ez a buta szamár nem 
szeret téged! Ne ugassál már!. . . 


A csacsifogat leszáguldott a domboldalon. Vidra, mint 
a nap hőse, diadalmas fejtartással törtetett előre, a kere- 
kek nagyokat döccentek a hepe-hupákon és Zsuzsi 
olyankor fel-fellibbent ültéből. Akkor egy kicsit mintha 
hangosabban kiabált volna, és Piki, aki nagyon féltette 
Vidrától Zsuzsit, még följebb emelte a hangját. 

De akkor már szedte a lábát Rita is. 

— Juuuj! — visította. — Jöjjön ide mindenki! Meg kell 
menteni Zsuzsit! 

Erre aztán futni kezdtünk mindannyian. Úgy látszott, 
soha be nem érjük azt a fogatot, amely előttünk zötyö- 
gött, ahogyan az ösvény kívánta; no meg ahogyan Vidra 
akarta. Egész messziről, hallottuk Zsuzsi hangját, de hogy 
mit kiabál, egyikünk sem értette. 

Még félúton sem voltunk, amikor a fogat hirtelen meg- 
állt. Piki persze még egyre ugatott, de senki sem törő- 
dött vele. Vidra például rá se hederített. Zsuzsi dohogva 
és megvető hangon megjegyezte: 


— Most már többet sose törődök veled, Vidra. . . Mert 
csacsi vagy te mégis! Egy szamár ilyent nem csinál. Te egy- 
szerűen nem értesz rendesen! . . . 

Vidra még a fülét se billentette meg a korholásra. 
Végignyalta a szájaszélét. Egy újabb zamatosnak tűnő 
szamárkórót nézett mélabúsan. 

Mire odaértünk, Zsuzsi már a legteljesebb nyugalom- 
mal trónolt a bakon. 

— Miért szaladtatok utánam? — kérdezte szelíden. 
— Egyedül is tudok én utazni. Látjátok! És pontosan idáig 
akartam. 

Persze, hogy láttuk. Bólintottunk is mindannyian. 
Mondtunk ugyan ezt-azt, de semmi olyasmit, hogy Zsuzsi 
nem tud egyedül utazni. Főképpen azt mondtuk, hogy az 
lesz a legjobb, ha visszafelé már Jancsi utazik azon a sze- 
kéren. Szerencsére ebbe Zsuzsi is beleegyezett. Lekászá- 
lódott az ülésről. Odanyújtotta a kezét Ritának. Düny- 
nyögve lépkedett fölfelé a dombon. 

— Hitted volna, hogy a nagy állatos könyvben rosz- 
szul rajzolnak valamit?! Mert neked volt igazad. Ez a 
szamár mégis csacsi. . . 


Hegyi-Füstös István 


Az egyik hegyvidéki városka neve sűrűn 
szerepelt a közlekedési balesetek , fekete kró- 
nikájában". Merészen kanyarodó út vezetett a 
határában, amolyan szerpentin-féle, egy ve- 
szélyes szakadék szélén. A hajtű-kanyarnál 
hiába állt a figyelmeztető tábla, az őrülten 
száguldó autósok, motorosok nemigen lassí- 
tottak, és egykettőre megvolt a karambol. 
Jöhetett a mentőautó, vihette a baleset áldo- 
zatait a kórházba — nem egyszer már oda is 
hiába. A szilárd, erős korlátok csak növelték 
a bajt. Felfogták ugyan a szakadék felé sod- 
ródó járművet, de össze is törték ennek ára- 
képpen. 

Egy öreg kertész különös javaslattal állt 
elő. Indítványát megszívlelték, s tüskerózsát 
telepítettek a veszélyes szakadék szélére. Nőtt, 
növekedett a gyorsan bokrosodó szövevény, s 
idő múltával acélháló módjára peremezte kö- 
rül a hajtű-kanyar kritikus részét. Ekkor már 
elvették a kőkorlátokat, s gyenge fakorlát ke- 


rült — inkább csak figyelmeztetőnek — a szer- 
pentin szélére. 

A közlekedés üteme természetesen nem las- 
súbbodott. A fékevesztett gépkocsivezetők és 
motorosok ezután is számos, számtalan eset- 
ben vesztükbe rohantak. De haláleset most 
már nem történt. A tüskerózsa szövevénye 
szinte ölelve, felfogta a fakorláton átbucská- 
zókat. Ott vergődtek a boldogtalanok, mint 
óriási legyek a pókhálóban. No, de amíg on- 
nan kikecmeregtek! A mentőautót most sem 
kerülhették el. Csakhogy mi volt a rózsák kar- 
molása ahhoz, ami várta volna őket a szakadék 
mélyén! 

Az öreg kertész olykor kiült az út mellé és 
gyönyörködött a vérvörös, csudaszép virágok- 
ban. Derült szívvel nézte a száguldó autókat. 

A vágtázók, akik néha szemük sarkából rá- 
sandítottak az öregre, nem is gondolták, 
hogy életük megmentője pipázik ott, a hegy- 
oldalon. 


Görög Júlia rajzai 


Dénes György versei 
Kukorica 
bajsza 


Kukorica 
arany bajsza, 
a nyár heve 
ragyog rajta, 
sodorgatjuk, 
pödörgetjük, 
orrunk alá 
illesztgetjük. 


Ha üszkös 
csövet lelünk, 
bemázoljuk 
arcunk, szemünk, 
így perdülünk 
hajdútáncra, 
hasát fogja, 

aki látja. 


Lóherében 
gyenge fürj 


Szegi Péter, Szegi Pál 
szagos lóherét kaszál. 


Lóherében gyenge fürj, 
repülj, madárkám, repülj! 


Hol a fészked, kis cseléd? 
Nem bolygatjuk rejtekét. 


Ne félj, ha megtaláljuk, 
szépen körül kaszáljuk. 


Fecske Csaba versei 


Anagy mű Merre van? 


Lerajzoltam a semmit s, Merre van semerre?" 


Látod itt, Lurkó kérdezi 
amit éppen nem látsz, , Sem arra, sem erre!" 
ez volna az Felelem neki 


s Most pedig azt mondd meg: 
erre, merre van?" 

s Amerre nem arra, 

erre arra van!" 


, Jó, jó! De most azt mondd: 
arra, merre van?" 

s Amerre nem erre, 

arra arra van!" 


Gyárfás Endre 
Tücsök- 
kaland 


Tücsök koma — képzeljétek — [ 
véget vetett a zenének. I 
Zsibvásáron, a mafla, 
hegedűjét eladta. 


De nem bírja zene nélkül. 
Úgy érzi, hogy belekékül. 
Pedig úgy szép, ha zölden 
tündöklik a mezőben. 


Zsebrádiót vesz a pénzen. 
Zenél a gép... ő meg tétlen! 
Rádióját eladja. 

Meg is veszi a hangya. 


Megint megy a zsibvásárra, 
hegedűt vesz... s nemsokára 
füvön, bokron, kerten át 

száll a tücsökszerenád. 


Hunyadi István 
A csodakavics 


A fűben csigákra vadászott 

s egy furcsa kavicsra talált ott. 
A lányka nem látott ilyet, 
lapos volt, napnál kerekebb. 


Mutatja, hangosan csipog: 
, Soha még ilyen kavicsot! 
Nagyanya, biztos helyre tedd, 
ha kívánom, elővehedd." 


Egy napon úgy fordult legott, 
kisöpörték a kavicsot. 3 
A lányka mécse eltörött, bizony: 
sJaj, hova lett a kavicsom?" 


Nem kellett más játék neki, 
csak ezt az egyet keresi. 
Forog hajolgat, mitse lel, 
tán forgószél ragadta fel? 


Nagyanyó itatja a könnyet: 

s, Találsz kislányom száz különbet." 
Am Adri egyre zokogott, 

úgy siratta a kavicsot, 

a sosem-látott, lapos kavicsot. 


2) 
Alá üt, 
ata 


emezt 


új KEREKET két dolog teheti híressé az ember 
gyerekét az iskolában. Az első tőlem mindig távol állt! 
— az, hogy kiváló . Az ilyenek neve ékesíti a faliúj- 
ságot. Őt küldik köszönteni, az ő fejét cirógatja meg a 
Fentről Érkezett Látogató, s közben az igazgató elvtárs 
odaint a szemével, hogy íme, ez ő, a Híres, az Okos, a 
Szupergyerek ! 


Az én nevezetességhez és népszerűséghez vezető utam 
ennél sokkal fárasztóbb volt. Amikor először átléptem 
az iskola küszöbét azt hittem, eléggé érdekes dolog, 
ha úgy nevettetem meg pajtásaimat, hogy mondjuk 
mekegni kezdek írás órán. Később fejlődtem. Kuko- 
rékoltam, bégettem néha, sőt, olykor kifejezetten tehet- 
ségesen ugattam. 


Szó, ami szó, nagyon népszerű lettem. Tanáraim időn- 
ként levélben közölték ezt kedves szüleimmel. 


Hetedikes koromig addig fejlesztettem tréfamesteri 
képességem, hogy elnyertem a , Mihály, a rettenetes? 
nevet. Ez majdnem olyan jól hangzott, mint mondjuk 
Erős Ágosté! 


Aztán — akár a nagy hadvezéreknél — nálam is baljós 
jelek mutatkoztak. Nem mondom, a többség most is jót 
nevetett, ha amúgy istenesen , bedobtam magam". De 
akadt néhány osztálytársam, akik egyre gyakrabban csak 
mondták, hogy , hehe, de jó vicc volt"! 

Szabályosan erőlködtem, akár egy bukott színész a 
régi tapsra várva. Kapóra jött, hogy nagyanyám új éb- 
resztőt vásárolt, és a régit nekem adta. Akkora csengő 
volt ezen, akár biciklire is rakhattam volna, és úgy csilin- 
gelt, hogy a hatodik szomszéd is leszaladt az utcára a 
hangjától. 


No, mondom, ebből lesz valami. Betettem a térképes 
szekrénybe. Ugy húztam fel, hogy akkor szólaljon meg, 
amikor Döring tanárnő épp feleltetni kezd. Már előre 
nevettem a magam viccén. Bökdöstem Vencelt, a pad- 
társamat, aki mindig félig ült csak a padban, a másik fele 
nem fért el, mert olyan kövér volt. 


Egész órán vártuk a heccet, de nem történt semmi. 


Kiderült, hogy Dorin, a szép Dorin lenyomta a vekker 
gombját, s ezért nem csengetett. Amikor rátámadtam, 
minek rontja el mások örömét, elbiggyesztette a száját, 
s fitymálóan ezt mondta : 

— Tipikus esete a pubertásos kamasznak, mármint 
a fiúnak — s azzal faképnél hagyott vencelestül, vekke- 
restül. 

Sejtettem, hogy sértés, amit mond. A pedagógiai lexi- 
konban utánanézve kiderült, valóban az! No, majd adok 
én neked, szépséges Dorin, pubertásost, meg kamaszt! 

. . . Aztán egyik osztályfőnöki órán hét fiú érkezett. 
Döring tanárnő, az osztályfőnökünk elmondta, hogy 
ifik a szomszéd üzemből. Patronálnak bennünket, és 
előkészítenek minket az ifjúsági szövetségi tagságra. 
Amolyan , keresztapák". 

Egy másik nap egész délután ismerkedtünk. Ők hoz- 
ták a kuglófot, sütit. Mi a limonádét. Nagyon lelkesek 
voltak, amint az ifjúsági szövetség kiválóságát ecsetelték. 
Mi meg hallgattunk. 

Elnézegettem a , papákat". 

Legrokonszenvesebb az egyik szőke, hullámoshajú 
fiatalember volt. Drótkeretes szemüvege mögül jámbo- 
ran pillogott a világba. Ó, szegénykém! Még nem isme- 
ri Mihályt, a rettenetest! Az őrsöket szétosztották az 


". ifik közt — éppen a drótkeretes jámbor szőkéhez kerül- 


Szőnyei György rajzai 


tem. No, majd gondol néha rám! Szinte megpezsdült 
a fantáziám, hogy nyerem vissza régi hírnevem! 

Valamit beszélt a társadalmi munkáról. Mindenki 
igent szavazott. Én is. 

Vasárnap reggel pontosan nyolc óra huszonkét perc- 
kor csengettek nálunk. A kádból ugrottam ki. 

A drótkeretes szőke állt az ajtóban. 

A megszavazott vasárnapi közös társadalmi munkára 
figyelmeztetett. Mondtam, menjen nyugodtan, majd 
utána megyek. 

De nem ment el. 

Megvárta, amíg felöltözöm, bekapom a reggelim. 
Együtt mentünk. Mi voltunk az elsők. Mire a többiek 
jöttek, javában talicskáztunk. A többiek is derekasan 
dolgoztak. A szőke úgy dolgozott, hogy csak néztem. 
Fejébe vehette, hogy példakép lesz, és megmutatja, az 
ifik mennyit érnek. 

No, vagyok olyan legény, mint te! A veríték csorgott 
rólam, de tartottam a tempót. Végül még dicséretben is 
részesültünk. Uramisten — már attól tartottam, hogy 
a faliújságra is kitesznek! 

Legközelebb is számítottak rám. 

Óvoda-takarítás? Vasgyűjtés? Faültetés? 

Elvárták, hogy jöjjek. Aztán a második társadalmi 
munkás vasárnapon meguntam a dicsőséget. Mondom, 
beteg a nagymamám. Aztán meg el kellett utaznom, ezt 
találtam ki. A szemüveges rámnézett a drótkereten át, 
és jobbulást kívánt a nagymamámnak, meg jó utat ne- 
kem. Én meg éreztem, elpirulok. 

Aztán jött a Majakovszkij-ügy. Az úgy történt, hogy 
a patronálók valamilyen ünnepségre készültek és ezen 
nekünk is szerepelnünk illett. A szemüveges kezembe 
nyomott egy könyvet. A 63. oldalon párbeszédes vers 
volt és Majakovszkij írta. A párbeszéd egyik fele én let- 
tem. Barátunk feltolta a szemüvegét és úgy mondta : 

— Tán azt sem tudod, ki az a Majakovszkij? 

Olyasmit rebegtem, már hogyne tudnám, egyik kedves 
költőm! Odahaza az irodalmi lexikonban kibogarásztam 
minden idevonatkozó adatot. Irodalom órán, vagy egy 
hétre rá, szóba került a vers és Majakovszkij. A tanárnő 
érdeklődött, mit tudunk róla. És én kiselőadást tartot- 


tam! Jeles lett a vége. Magam sem hittem el, mert ilyet 
a nevem mellett elsős koromban látott utoljára az osz- 
tálykönyvünk. 

Az ünnepséget megismételtük abból az alkalomból, 
hogy ifi patronálóinkhoz Prágából érkezett a testvér- 
intézetük csehszlovák ifi brigádja. 

A mieink egészen belelkesedtek. 

Olyan nagy előkészület volt, akár egy világifjúsági ta- 
lálkozót rendeztünk volna! Feliratok, rajzok, virágok. 
Ez volt a legnehezebb, mármint a virág cipelése. Egy 
közeli kertészet adta kölcsön. Szép, világosszínű fadé- 
zsákban hatalmas növények üldögéltek. Fikusz, pálma, 
filodendron, szobafenyő, mittudoménmi — majd sérvet 
kaptam a cipelésüktől. 

Jó, jó — de hogyan viszik ezt vissza? Vagy visszük? 
Ez a gondolat még az ünnepségen sem hagyott békében! 
Megkérdeztem a szemüvegest, de csak vigyorgott: 

— Kóstold meg a virslit, valami isteni — mondta és 
azzal eltűnt. 

A műsor kitűnően sikerült. Még a Majakovszkij vers 
is. (Azt ettől fogva mindig előadtuk.) 

Szombat este volt. Ha minden jól megy, másnap va- 
sárnap. 

— Ki takarít majd? — kérdezte az osztályfőnökünk, 
aki mindig igencsak praktikus. 

A szemüveges, szőke, hullámoshajú ifink megvonta a 
vállát. 

— Hát majd én! De persze — tette hozzá megér- 
tően — egyedül, hiszen vasárnap lesz! Senki sem köte- 
lezhető . . . 

Na igen. . . 

Másnap reggel ott sepertem, súroltam, takarítottam 
mellette. Visszacipeltük a fadézsákat a dögnehéz növé- 
nyekkel. 

Ma sem értem, miért tettem. 

Betegség? Ragály? Más istencsapás? 

Ki tudja? 

Meglehet — mert jó hecc volt! Igazi, igazi, régi ön- 
magamat idézően, jó hecc!? 


Fordította Joó Katalin 

KÓ BOAT a hegy alatt elterülő helységben 
élt egy szegény özvegyasszony, hét apró gyermekével. 
Olyan nagyon szegény volt, hogy még a kását is hideg 
vízben főzte és a hideg levegőt sem merte kiengedni a 
vityillóból, nehogy még hidegebb jöjjön be helyette... 

Imádkozott reggel, imádkozott este, de bizonyára 
rosszul, mint a legtöbb szegény ember, mert az a jó Isten 
meg nem segítette. A kétségbeesett asszony egyszer 
aztán kifakadt: 

— Istenem, Istenem, ha már te nem segítesz rajtam, 
legalább az ördög segíthetne, mert éhen hal ez a hét sze- 
rencsétlen árva a szemem láttára! . . . 

Abban a szempillantásban megnyílt a föld, s már ott is 
állt a szegény özvegy előtt az ördög! Fekete volt, mint a 
szurok, de legalább annyira, mint nagyapó ünneplős 
csizmája vasárnap. Ráadásul sánta, púpos és kancsal, 
csúfabb már nem is lehetett volna... Szegény asszony 
halálra rémült, hiszen nem gondolta ő komolyan, amit 
mondott. De a ravasz ördög megnyugtatta őt és meg- 
ígérte, hogy segítségére lesz. 

— És mit kívánsz a segítségedért? — kérdezte az asz- 
szony. Az ördög elvigyorodott: 

— Bizony kívánok érte valamit! Miért is ne? Ha a pap 
nem csinál semmit ingyért, miért lenne jobb nála az ör- 
dög? Hi-hi-hi!... Abból adj, amiből kevesebb is elég 
lenne, mert neked az elégnél több van belőle! Egy szó, 
mint száz, Harkát akarom, a legkisebbik leányod! 

A szegény asszony elgondolkozott az ördög kívánságán, 
s úgy gondolta, jobb egy gyermeket feláldozni, mint 
végignézni, hogyan pusztul el mind a hét a szeme lát- 
tára. Harka amúgy is betegnek látszott és ráadásul csú- 
nya is volt. 

— Hát jó — mondta —, neked adom Harkát! Az én 
lelkem rajta. 

— De nem ám most viszem el, hanem pontosan hét év 
múlva, azaz Szent György nap estéjén jövök el érte! 
Olyan jó dolga lesz nálam, mint egy hercegnőnek, s ha 
megbecsüli magát, talán még feleségül is veszem. Tehát 
jól jegyezd meg, hét év múlva érte jövök! 

Ekkor láng csapott ki a földből, és az ördög visszasüly- 
lyedt a pokolba. Füst, kénköves bűz maradt utána a 
kunyhóban, meg egy nagy zacskó aranypénz. . . 

— Ördögöt fogtam, azt is jó fülest! — gondolta az öz- 
vegy. — Vagy inkább ő fogott meg engem? 

Egyszeriben vége lett a nagy nyomorúságnak. Az asz- 
szony hét gyermekével beköltözött a falu legszebb há- 
zába, egyenesen a templom tőszomszédságába. Nem- 
hiába mondják, hogy ahol Istennek temploma van, az 
ördögnek is szokott kápolnája lenni mellette. . . Ha nem 
is a paplakban, hát másutt... . 

Szép is, jó is lett volna már minden, de jött egy szörnyű 
járványos betegség és hullottak az emberek, mint ősszel 
a legyek. Leginkább az öregek és a gyerekek. Az özvegy 
hét gyermeke közül hatot egyszerre temetett el a pap 
a kis falusi temető földjébe. 


10 


Sírt, zokogott az asszony. Úgy érezte, Isten büntetése 
azért, mert eladta legkisebbik gyermekét az ördögnek 
egy zacskó aranyért. Mert aki az ördögnek szolgál, kínnal 
fizet annak! Egy gyermeket adott az ördögnek, hatot el- 
vett tőle az Isten... Ha ezt előre tudta volna, inkább 
tűri a szegénységet, mint olyan sokan mások. . . 

Közben teltek az évek. 

A csúf kis penészvirágból csodaszép lány lett. Olyan 
szép, hogy festeni sem lehetett volna szebbet, különbet. 
Az asszony egyre jobban bánta tettét és azon gondolko- 
zott, hogyan menthetné meg leányát az ördögtől. De nem 
talált ki semmi okosat. Amikor közelgett az a végzetes 
nap, mindent elmondott a leányának. . . 

Az ördög pedig pontos volt, mint mindig. 

Megjelent nagy lánggal, füsttel, bűzzel: 

— Itt vagyok, ragyogok, mint a fekete szurok! Eljöt- 
tem a leányodért! 

Az özvegy térdenállva könyörgött, hagyja meg egyetlen 
gyermekét, aki életben maradt: 

— Ha szolgálóra van szükséged, vigyél el a lányom he- 

lyett engem!... Olyan hűséges, szorgalmas szolgálód 
leszek, hogy sohasem lesz okod panaszra! 

De az ördög kikacagta: 

— Szűzért fizettem és egy vén banyát vigyek? Azt már 
nem, nem ebben egyeztünk! És most hívd ide a lányod! 

Mi mást tehetett volna, ment a szegény asszony. Fel- 
ébresztette a lányát, mondta neki, hogy eljött érte az 
ördög. Sírt, jajgatott, kérte a lányt, bocsásson meg neki. 

— Jót akartál, anyám, dehogy haragszom rád! Hiszen a 
testvéreimen akartál segíteni. Engem pedig ne félts te az 
ördögtől, majd én a szeme közé nézek! 

Felvette legszebb ruháját, úgy ment ki a konyhába. 
Körüljárta az ördögöt, alaposan szemügyre vette elölről, 
hátulról, majd így szólt: 

— Mondhatom, daliás legény vagy, de egy kicsit fe- 
kete!.. . 

Az ördög elvigyorodott, tarkóján összeért a két szája- 
széle, egyik szeme felszaladt a homlokára, a kajlábbik 
szarva alá, a másik meg a hegyesebbik és szőrösebbik füle 
alól pislogott a leányra: 


— Nem is ördög az ördög, ha nem fekete! Hát hogy 
tetszik másik ékem, a púpom? 

A leány azonnal kész volt a válasszal: 

— Azt hittem a puttony! De most, hogy már tudom, 
púpod is van, még hétszerte jobban tetszel nekem! 

A hiú ördög boldogan vigyorgott: 

— Bizony, ez a saját púpom, és púpos az egész pere- 
puttyom!. . . Remélem, a patám ellen sincs kifogásod! 

— Patád?! Az legalábbnem kopik el, mint a cipőtalp! . . 


A, ha tudtam volna, hogy ilyen helyre legény vagy, biz 


nem vártam volna rád ennyi ideig, én kerestelek volna fel 
a pokolban... Látom, sánta is vagy. Jó, nagyon jó!... 
Tudom én, hogy ördögben is legjobb a sánta! 

Az ördög örömében vakaródzott, kancsalított, féllábon 
ugrándozott. Igazán szeretetreméltó, kedves és együgyű 
ördögöcske volt. De aztán csak sürgetni kezdte a leányt: 

— Drága gerlém, galambocskám, vegyél búcsút anyád- 
tól, mert sokáig nem találkozol vele. Aztán induljunk 
haza! Már vár a rokonság! 

Mire a lány: 

— Ugyan már, mire eza nagy sietség? Az a fontos, 
hogy láttál, láttalak és tetszünk egymásnak. Mennék is 
már, de nem mehetek, mert fogadtam leánypajtásaimmal, 
s azt a fogadást én akarom nyerni! 

— Aztán miben fogadtál szépségem? — Kérdezte az 
ördög. 

— Hát csak abban, hogy az én vőlegényem a harsányi 
hegyet egyetlen éjszaka felszántja! De az ekéje elé nem 
lovat vagy ökröt fog ám, hanem egy tyúkot meg egy bak- 
kecskét! — vágta ki diadalmasan a lány. Azt gondolta, 
ebbe a hirtelen kiötlött próbába beletörik az ördög bics- / 
kája, bármilyen nagy legény is. Nincs olyan erő, mely a 
sziklás hegyet felszántaná, méghozzá egyetlen éjszaka! 

Az ördög azonban elvigyorodott: Í 

— Hát ha csak ez a kívánságod, szívesen teljesítem! — 
mondta és már ment is. 

Akkor szeppent csak meg a leány, amikor úgy éjféltájt 
kiment megnézni, hogyan halad a munka. Akkorra a sánta 
ördög már a hegy kilenctized részét felszántotta! De a ! 
lány csavarintott egyet az esze kerekén és cselhez folya- / 
modott. Elbújt a bokor mögé és olyan élethűen, olyan 
hangosan utánozta a hajnalébresztő kakaskukorékolást, 
hogy a környék minden kakasa harsányan kukorékolni 
kezdett! . . . j 

Az ördög is azt hitte, itt a hajnal. Elszégyellette magát, 
de úgy, hogy nem is mert volna többé a szép leány szeme 
elé kerülni!... Az ekére tapadt földet ledobta. Az a mai 
napig Ördögdombjának hívatik... Hogy gyorsabban ke- 
reket oldhasson, egyik saruját Beremend, a másikat Siklós 
felé hajította. A belőlük kiszóródott homokszemekből 
támadt azokon a helyeken két új hegy. 

Harka meg boldogan élt édesanyjával. Nemsokára férj- 
hezment és talán még ma is élne, ha meg nem halt volna. 
De az ördög, aki hagyta magát rászedni, azóta sem mert mu- 
tatkozni azon a környéken. Kerüli, mint a tömjénfüstöt. 

Szaharai virágok OLVA 


Kadi Musztafa a barátom. Nagy fekete szeme mindig szomorú. Akkor is 
így pillantott rám, amikor felém nyújtott valamit: 

— Szava? — kérdezte. 

— Szava — válaszoltam. 

Megcsodáltam kincseit, a szaharai rózsákat. Nem, nem növények ezek, ha- 
nem a homok és a szél csodaművei, virág alakú kövek. Barátom a Nagy Út 
mellett árulja ezeket, néhány dínárért. A köveket, a sivatagi rózsát a ho- 
mok alól ássa ki. Bizony, nehéz munka ez. Aztán leállítja az autókat, meg- 
szólítja a járókelőket, alkudozik, akár egy igazi kereskedő. Kilencéves, 
mint én. 

Kezem a zsebemben, kis autó lapul a zseb mélyén. Megfogom, s közben 
Musztafát nézem. Nézek egy követ a sivatagi rózsái közül. A kisautóm ki- 
kéredzkedik a zsebemből. El kéne cserélni, gondolom. Aztán Musztafa 
mozdul meg. Felém nyújt két szép követ. Gyorsan odaadom a kisautót. 
Pici fehér Mercedes. Musztafa néz. 

— Ze jeu — játék — mondom neki és mosolyogni próbálok. — Tied, 
játssz vele! 

Nem érti, mit lehet ezzel kezdeni. 

A lábamra mutat, a cipőmre. Igen, arra sokkal nagyobb szüksége van. Sze- 
rencsére anyunál a nagy szatyrunkban van egy tornacipő. Musztafa meg- 
örül, és próbálgatja. Közben elém rakná valamennyi sivatagi rózsáját. 
Aztán homokfelhőt hagyva maga után, elfut. Felsétálunk a homokdűnére. 
Amerre ellátni, mindenütt homok és homok. Kiszáradt pálmalevéllel 
körbesáncolt kis mélyedés, néhány datolyapálma, két teve, és gyerekek. 
Ez látszik a dűne tetejéről. Ez Musztafa birodalma. 

Édesanyja a homokon egy kövön lepényt formál és tesz egy másik lapos 
kőre. Ez alatt tűz ég. 

A pálmák alatt érdekes kút áll. Musztafa mást is megmutat : virágba borult 
fákat, rózsaszínűeket, fehéreket a pálmák alatt. Olyan, mint otthon ta- 
vasszal. Ezek az ő igazi kincsei. Ezeket a kicsiny fákat édesapja hozta vala- 
honnan északról. Csodákat várt, óvta őket, s amikor kizöldültek, az a nap 
ünnep volt a kis oázisban. Még táncoltak is. Musztafa édesapja egy napon 
elhatározta, hogy fordít a sorsán. Vendégmunkásnak ment Franciaországba, 
egy nagy hajóval. Musztafa édesapja egyszerű, írástudatlan algériai ember 
volt. A fia már tud írni, igaz messze-messze gyalogol a tudományokért. 
Ő olvasta fel a családnak azokat a leveleket, melyeket édesapja messze 
Franciaországból küldött, s melyeket ott drága pénzért mondott tollba. 
Várták haza. Álmodtak róla. De nem jött. 

Hazaindulása előtti este megtámadták a banditák és kifosztották, megölték. 
Két éve ment el. Egy éve halott. Musztafa nézi a fákat, édesapja fáit. 
Messzire elkísér. Én meg jól megnézem a tájat. Szeretném meglátogatni 
őt újra, ha már érik a gyümölcs. 

Kustár Péter és András 7-H-1. Sidi Amar el Hadjar Annaba Algéria 

Alig olvad el a hó, már dolgozunk 
a kertben. Édesanyám kertész. Sokat 
segítek neki. Kora tavasszal elvetjük 
a cukorborsót. Mi a veteménnyel 
foglalkozunk. Édesapám a fákat gon- 
dozza. Még levelek sincsenek, de ő 
már permetez. Szeretek a fűben ját- 
szani. Ezt nyáron én locsolom! 
Marton Eszter első osztályos Pad- 
ragkút, Hársfa u. 5. 8451 


Az én kiskertem igazán kicsi, ki- 
sebb nem is lehetne talán. Az egész 
nem egyéb, mint egy kerti virág- 
tartó. Szegfűt és szarkalábot ültet- 
tem bele tavasszal és kiskapával ka- 
pálom, kis kannával locsolom. Olyan 
mini nálam minden! 

Ha nyílnak a virágaim, sokáig üldö- 
gélek mellettük és nézegetem őket. 
Ilyenkor végiggondolom a végzett 
munkát, s azt is, hogy megérte a fá- 
radság, mert színes, illatos és szép! 
Koszorús Tímea, Bikal 


Virágoskert van a lakásunk bejára- 
tánál, hátul meg szép, pázsitos rész. 
A járda kettészeli a virágoskertet. 
Rózsák, tulipánok, szegfűk virítanak 
késő őszig. A szobába mindig jut 
belőlük. Este csodálatosan illatoznak. 
Az ablak alatt szintén virágágyás van. 
Eléje alacsony kerítést csináltunk. 
A füves részen hintaágy áll, meg kerti 
asztal és padok. A fű közül kardvirá- 
gok kandikálnak ki. A járda szélein 
sajátkezűleg készített kerítés áll. Szép 
a mi kertünk! Szívesen gondozom. 
Törőcsik Rita kisdobos, Kapoly 8671 


Húsz-huszonöt málnabokor, ba- 
rackfák, négy tő piszke és sok zöld- 
ség van a kertünkben. Nagyon sze- 
retem a gyümölcsöt és a zöldségfélé- 
ket, a sárgarépát még nyersen is, 


Szüleimmel együtt gondozunk min- . 


dent. Lakatos Gabi, Bikal 7346 


Apuval márciusban felássuk a föl-. 
det. Ásás után a nagyobb hantokat 


szétverjük. Aztán elgereblyézzük. 
Egy helyet kihagyunk, oda nem ve- 
tünk semmit, csak később. Oda ke- 
rül a fóliasátor. Nekem is van ilyen 
sátram. Sok mindent vetettem bele 
tavasszal: retket, paprikát, paradi- 
csomot, salátát, idén még sárgarépát 
is. Ha a mag a földbe kerül, mamával 
meglocsoljuk. A fóliasátrat nyáron, 
amikor nagy meleg van, elöl-hátul 
ki kell nyitni, mert különben tönkre- 
megy benne a növény. Sűrűn öntö- 
zünk. Előfordul, hogy a lótetű el- 
rágja valamelyik növény gyökerét. 
Ilyenkor Arvalinnal riasztjuk el a 
kártevőket. Azért jó a fólia, mert ha- 
marabb érik benne minden, és na- 
gyobbra nő a termés. Nagyon szere- 
tek kertészkedni! Firos Gábor ne- 
gyedikes, Ercsi Eötvös J. Általános 
iskola 2451 


A kertem nem nagy. Közepén és 
az egyik szélén gyümölcsfa áll. Ta- 
vasszal, amikor virágzik, olyan, akár 
esne a hó — mert a gyümölcsfa vi- 
rága ott fehérlik. Dísznapraforgóm 
is van. Minden este megnézem, nőt- 
tek-e aznap a növényeim? Nagy 
Renáta, Bikal 


Az én kiskertem Gunarasban van, 
egy-két négyzetméternyi csak. Sóska, 
spenót meg eper van benne. Anyu- 


kám kigyomlálta a sóskát, mert gazos 


volt. Azóta megtanultam, hogy nem 
elég valamit elültetni, gondozni is 
kell! Fábián Diána, Bikal 


Fenyőfa áll a kertem közepén. Kö- 
rülötte gyöngyvirág, ibolya, szalvia, 
tátogó, meg egy erdei pajzsika. Két 
bokor futórózsám is van. Télen is 
szép a fenyő, ha hó borítja. De a leg- 
szebb a kertem tavasszal. Honvári 
Jolán kisdobos, Nagykálló Lenin út 
4320 


Busszal megyünk ki a kertbe, mert 
az Hajdúsámsonban van. Van ott egy 
faház, és két hatalmas cseresznyefa. 
Minden zöldség megterem. Sok a 
pöszméte meg a ribizke. A zöldfélé- 
ben és a gyümölcsben sok vitamin 
van. Károlyi Zoltán kisdobos, Deb- 
recen Tanács u. 19. 4029 


A rajzokat 
Tomcsák Andrea 
kazincbarcikai 

és Retek Norbert 
pomázi kisdobosok 
készítették 

Két kemence jutott a kiskunfélegyházi Battyhány Lajos Úttörőcsapatnak. 
Az egyik a kerámia szakkörüké. A helyi műanyaggyár dolgozói építették ne- 
kik. Ők meg szívesen kölcsönadják kemencéjüket a város más kis-keramikusai- 
nak is. Úgy vélik, a vagyont érő adomány nem lehet csupán saját csapatuk 
tehetséges tagjaié. A másik Kemencét nem véletlenül írtuk nagy kezdőbetű- 
vel. Az ugyanis a Börzsönyben található. Ott, Kemencén lesz az állandó városi 
úttörőtábor. A környezethez illően hangulatos faházak várják majd a tábo- 
rozni induló kisdobosokat és úttörőket a Fekete patak közelében, egy hami- 
sítatlan palóc falu tövében. A kemencei tábor faházait télen is használhatják 
majd a gyerekek. Az úttörőcsapat részben a kerámia szakkörének, illetve 
kemencéjének köszönheti, hogy az elmúlt úttörő évben elnyerte a KISZ KB 
Vörös Selyemzászlaját. (A többi szakkör és az egész csapat szorgos munkája 
is nyomott azért a latban.) Mit köszönhet majd a nagybetűs Kemencének? 
Egyelőre négy faházat. Ha egészen elkészül a tábor, akkor tizenhármat és a 
háromszáz személyes konyhát, amely az egyetlen kőépület a tábor terveiben. 
Az emeletes faházak tetőterasszal készülnek, és már a nyáron száz kisdobos 
és úttörő táborozhat bennük egyszerre. Kacsalábat nem terveznek, mert úgy 
találják, hogy a tábor enélkül is mesébe illő. Meg az összefogás, amely nélkül 
semmire sem mennének. 


A harmincéves ház bizonyára sokkal régebben épült, mint amióta otthont 
ad kisdobosoknak és úttörőknek. A Komárom megyei Révész Béla Úttörő- 
ház éppen harminc esztendeje segíti az úttörőmozgalom terveit, harminc éve 
igyekszik kellemes órákkal gazdagítani látogatóinak hétköznapjait és ünnep- 
napjait. Aki 1950-ben, az úttörőház kapunyitása idején volt itt vendég, ma 
már szülőként engedi el kisdobos vagy úttörő csemetéjét : eredj, fiam, tudom, 
ott jól érzed majd magad! És nem téved. A ház, miközben jubilál, gondosko- 
dik látogatóiról. A mintegy félezer pajtásnak otthont teremtő épületben 
tizenhét szakkör működik. 


Nem sci-fi (tudományos-fantasztikus irodalmi mű), hanem színtiszta való- 
ság, amit egy kis helységben, Bodajkon valósítottak meg. Kísérletképpen 
napelemes hőellátó rendszert szerkesztettek és üzemeltettek művelt műsza- 
kiak. A bodajki úttörőtábort látták el ily módon 50—60 fokos melegvízzel. 
A napelem nagyjából hat négyzetméternyi volt, s nem kellett hozzá más, 
csupán egy beépített keringtető rendszer. Ugye egyszerű? Vagy mégsem? 
A kísérlet eredményéről lapzártáig nem érkezett jelentés. Az mindenesetre 
megnyugtató, hogy hosszan tartó felhősödés idején a leforrázás veszélye nél- 
kül nyithatták meg a melegcsapokat a táborozók. Jó lenne, ha ilyen napelemes 
eljárással a hűvös őszi és téli estékre is tartalékolhatnánk egy kis meleget, sőt 
egyenesen napsütést. De, sajnos, gyanítjuk, ez már sci-fi. 


Főként kisdobosok járnak mostanában a balassagyarmati művelődési köz- 
pontba és a könyvtárba. Még a nyáron kaptak rá, amikor nyári napközibe jár- 
tak, és a táborvezető, pedagógustársaival együtt, kiadta a jelszót: minden 
héten egy nap a kirándulásé! A kicsik olyankor strandra, könyvtárba, művelő- 
dési otthonba, múzeumba mentek, csupa olyan helyre, ahová addig önállóan, 
szülői kíséret nélkül soha. Bár végképp szokásukká válna! 


Mellékletünk: Játsszunk iskolást! Először vágjátok körül a sárga lábon 
álló iskolatáblát. Az F betű fehér mezőjét vágjátok ki. Ide hajtsátok be a hátsó 
támla szürke lapocskáján levő F csíkot és ragasszátok a szürke pettyes csíkra. 
A tábla máris áll. A két gyereket, a mintarajz szerint, a szaggatott vonalaknál 
ülő helyzetbe kell hajtogatnotok, hogy majd a padba ültethessétek őket. 
A zöld padokat vágjátok körös-körül. A szaggatott vonalak itt is azt jelentik, 
hogy a , minta" szerint be kell hajtogatni, a pöttyös nyelvecskék segítségével 
pedig összeragasztani. Az A, B, C-vel jelölt helyekből lesz a pad ülőkéje, 
a D csík belülre hajlítva és ragasztva a füzettartó polc, az E a pad asztallapjá- 
nak elülső oldala, illetve lába. 

Több melléklet elkészítésével, dobozba téve, egy egész osztályotok lesz. 


Jelena Grigorjeva 


A Nagy és a Kicsi 


Találkozott egyszer a Nagy és a Kicsi. 

— Én vagyok a legnagyobb! — mondta a Nagy. 
— Én pedig a legkisebb vagyok! — mondta 

a Kicsi. 

— Én olyan nagy vagyok, hogy át tudok lépni 
egy házat! 

— Én pedig olyan kicsi vagyok, hogy úgy 

el tudok bújni ebben a házban, hogy nem 
találsz meg engem! 

— Én olyan nagy vagyok, hogyha kiállok 

az utca közepére, megállítom a forgalmat! 

— Én pedig olyan kicsi vagyok, hogy bebújok 
a vízcsapba és nem folyik a víz! 

— Én olyan nagy vagyok, hogyha leülök az első 
sorba, akkor a hátam mögött senki sem lát! 

— Én pedig olyan kicsi vagyok, hogy bármelyik 
moziba beülhetek jegy nélkül, és senki sem 
vesz észre! 

— Ha tudni akarod — mondta a Nagy —, 

én nem egyszerűen a legnagyobb vagyok, 
hanem iszonyúan nagy! 

Aztán legyintett a kezével, és elment, magában 
pedig ezt gondolta: bizonyára, pompás dolog 
lehet a legkisebbnek lenni! 

— Ha tudni akarod — kiáltotta utána a Kicsi — 
én nem egyszerűen a legkisebb vagyok, hanem 
a parányi! 

Aztán legyintett a kezével és ezt gondolta: 

— Bár csak egy percre én lehetnék 

a legnagyobb! 


Oroszból fordította: é jú László 


Ernst Thálmann 
Üttörőszervezet 


A Német Demokratikus Köztársaság 
gyermekszervezetét nevezik így. 

Ernst Thálmannt, a nép nagy fiát még 
1928-ban választották tiszteletbeli 
pionírrá a kommunizmus legifjabb hívei. 
A fasizmus uralomra jutásával azonban 
megszűnt az úttörők szervezete. 

Csak a második világháború befejezése 
után, a Német Demokratikus Köztársaság 
megszületésével éledhetett újjá. Ernst 
Thálmann, a német munkásmozgalmi 
vezető nevét pedig 1952-ben, a drezdai 
úttörőtalálkozón vette fel. 

Az NDK úttörőszervezet legkisebb 
egysége — akárcsak nálunk — az őrs. 
Egy-egy iskola őrsei alkotják az 
úttörőcsapatokat. A 6—10 évesek 

a jungpionírok (ifjú úttörők), a 10—14 
évesek pedig már thálmannpionírok 
(thálmannista úttörők) lehetnek. 
Jelmondatuk: A békéért, a szocializmusért 
légy kész! Mindig kész! A jungpionírok 
törvényét 10, a thálmannpionírokét 

9 pontba foglalták. E törvények szelleme 
hasonló a magyar kisdobosok és úttörők 
6, illetve 12 pontjának tartalmához, 
követelményeihez. 

Egyenruhájuk fehér ing, sötétkék szoknya 
a lányoknak, sötétkék nadrág a fiúknak 
és sötétkék sapka. 

A jungpionírok nyakkendője kék, 

a thálmannpioníroké vörös. Ha vala- 
mennyien felvonulnának, annyi nyakkendőt 
számlálhatnánk meg, mint ahányan 
fővárosunkban, Budapesten laknak. 

A kétmilliónyi ifjú sereg jelvénye a béke 
kék színével készült, sárga szegélyű JP 
monogram, fölötte ugyanilyen színű 
vízszintes szalagon felirat: Seid bereit! 
(Legyetek készen!) legfelül pedig 

a Septemvrijcse jelvényből már ismert 
pionírláng, a háromágú, lobogó tűz. 

Postafiók 100 


Legelsőnek Kovács Kornélia har- 
madik osztályos szakköri tag levele 
következzék! (Gyöngyös, Április 4. 
út 17. 3200) 


a Tizenhat társammal együtt a gyön- 
gyösi városi úttörőház szakkörébe já- 
rok. Rajzolunk, festünk és kerámia 
tárgyakat készítünk. Vezetőnk Balázsi 
Benjáminné rajztanár, a kerámiát Deb- 
receni Zsóka néni készíti velünk. Rom- 
hányból jó égetőkemencét kaptunk. 
Legutóbb a város utcáit mintáztuk 
nagyméretű faliképen. Ezen műemlék, 
játszótér, irodák, de még a közlekedés 
is meg lett örökítve. Elhatároztuk, 
hogy ezekkel a sikeresebb munkáinkkal 
másoknak is örömöt szerzünk. Az újon- 
nan létesített Dózsa György úti gyer- 
mekrendelő és kórház gyermekosztá- 
lyának ajándékoztuk munkáinkat. Hadd 
lássák a beteg gyerekek, mennyi mesét 
készítettünk. A képeket és a kerámiá- 
kat is odaajándékoztuk. A gyermekren- 
delőben sokszor ötven gyerek is meg- 
fordul naponta. Így talán nem sírnak 
és félnek, ha ezeket a munkákat néze- 
getik, és nem szoronganak addig, míg 
sorra kerülnek. Eddig a falak hófehérek 
és teljesen üresek voltak. A kórház igaz- 
gató bácsija örült az ajánlatunknak. 
Mire ez a levél a szerkesztőségbe ke- 
rül, már a gyöngyösi gyerekek nézeget- 
hetik munkáinkat. Úgy gondoltuk, sok 
szakkör van az országban, és sok 
gyermekrendelőnek üres még a fala. 
Biztosan örülne orvos és beteg egy- 
aránt, ha mások is azt tennék, amit 
mi kitaláltunk Gyöngyösön!" 


Azt hiszem, ehhez a levélhez semmit 
sem kell hozzátennem, legfeljebb 
annyit, hogy szakkörök, rajta! 


Örömszerző kisdobosok tevékeny- 
kednek Lovásziban is. Hallgassuk meg 
Jobbágy Zita harmadikos (Lovászi 
8878) beszámolóját : 


,Rajunk ellátogatott az öregek napkö- 
zijébe. Tanultunk lakóhelyünk múltjá- 
ról és azt tudtuk, hogy egy régi iskolát 
alakítottak át napközivé. Meglepőd- 
tünk, milyen szép itt minden! Igazi 
otthon! Hogy miért mentünk még? 
Azért, hogy elszórakoztassuk a néniket, 
bácsikat. Kis műsort állítottunk össze, 
azt elő is adtuk, méghozzá sikerrel. 
Örültek nekünk, mi meg annak, hogy 
örömet szerezhettünk nekik. A végén 
megvendégeltek bennünket teával, 
szendviccsel, sütivel. Meghívtak, láto- 
gassunk el máskor is hozzájuk. Meg- 
fogadtuk, hogy megtesszük!" 


Ugyancsak Lovásziból, a harmadik 
osztályból kaptuk Kósi Ágnes leve- 
lét. Ezt írja: 


,Rajunk patronálását a Kőolajipari és 
Földgáztermelő Vállalat Tisza Antal 
szocialista brigádja vállalta. Külön 
öröm, hogy édesapám is ebben a bri- 
gádban dolgozik. Mi műsorral mutat- 
koztunk be, és ők is meséltek magukról, 
meg a munkájukról. Tavasszal együtt 
kirándultunk. Kocsival vittek el ben- 
nünket az egyik kúthoz. Gyakorlatban 
is láthattuk munkájukat. Az egyik bri- 
gádtag bácsi elmondta, hogy az a mű- 
szer, amivel mérnek, százezer forintos 
erték, és a kezelése nagy felelősséget 
jelent. Többször találkozunk, megláto- 
gatjuk, s olykor megajándékozzuk egy- 
mást. Csokit, könyvet kapunk, és rá- 
adásul még a papírgyűjtésnél is segí- 
tettek. Hát ilyen a mi brigádunk." 


Doroszlay Mónika 
II. oszt. rajza, 
Kenyeri 


Czéch Angéla rajtitkár így ír: 


, Szücsiben, kis heves megyei faluban 
élünk. Iskolánk udvara szép, pázsitos, 
fákkal körülvéve. A negyedikes és az 
elsős rajokkal tábori napot tartot- 
tunk. Hogy ez mit jelentett, elmondom, 
hátha más is kedvet kap hozzá. Három 
tűzhelyet készítettünk és felszereltük 
a bográcsokat. Persze, szabadtéri tűz- 
helyre kell gondolni, nem holmi szép 
konyhaira! Rajvezetőink segítségével 
megtisztítottuk a burgonyát, hagymát, 
kolbászt. Felkészítettük a paprikást. 
Igazi háziasszonyoknak éreztük ma- 
gunkat. Míg a tűz pattogott, a paprikás 
főtt, a három raj együtt játszott. Ké- 
sőbb énekeltünk és dalokat tanultunk. 
Az elsősök is szorgalmasan énekeltek. 
Mikor aztán elkészült az étel, körül- 
ültük a bográcsokat. Falatozni kezd- 
tünk. Képzeljétek! Még az a pajtás is 
kétszer kért, akinek állítólag nincs jó 
étvágya! Ez a nap jól sikerült, és soká 
emlegetjük még." 


Szeptemberi lapunkban megírtuk, 
hogy várjuk jó ötleteiteket, egy-egy 
esemény leírását. A borítékra rajzol- 
jatok rá egy gyertyát és a 35-ös szá- 
mot. A legjobb írásokat — és meg- 
valósított ötlet leírását —, közöljük 
a Kisdobosban, és a legeslegjobb 
ötletekért egy tízkötetes őrsi és két 
ötkötetes kiskönyvtárat ajándéko- 
zunk. Várjuk a leveleket! Várjuk a 
közkinccsé tehető ötleteket! 


Kisdobos 

Gondos kiegyensúlyozgatással ér- 
dekes szerkentyűt készíthetsz; a 
mérlegszerűen felfüggesztett pálci- 
kákra kötözött madarak, halak, lep- 
kék, szitakötők a mindig meglevő 
csekély légáramlások hatására örökö- 
sen forgolódnak, izegnek-mozognak. 
Ha madaras ,izgő-mozgót" csinálsz, 
úgy a madarat — például 1. rajzun- 
kon egy füsti fecskét — rajzold fe- 
lébe hajlított műszaki  rajzlapra, 
amelynek mérete legalább 8 x 12 cm, 
de lehet 12x16 cm is. Nagyobb ne 
legyen, mert akkor — szívószálakat 
használva felfüggesztő pálcaként — 
akadályoznák egymást. A kiszínezett 
és kivágott fecskét a középvonalhoz 
képest ferdén úgy törd még meg, hogy 
szárnyai vízszintes síkba kerüljenek, 
a teste pedig hátrafelé lejtsen. Fel- 
függesztési pontját úgy keresd meg, 
hogy varrótű hegyére fekteted, s 
előre-hátra tologatod, míg vízszin- 
tesen nem áll. Ekkor a tűt, amelybe 
színes fonalat fűztél, átszúrod a fecske 
uhátán" (2.), a fonal végére csomót " 
kötsz, és arasznyi hosszúra vágod. 
Ugyanígy készíthetsz másféle mada- 
rakat is, a 3. ábrán tengelicét látsz, 
ennek teste kissé kurtább a fecské- 
nél, a 4. ábrán sárgarigót, az 5-en 
búbos bankát látsz. Ha másfélét 
akarsz, úgy valamilyen könyvből vedd 
hozzá a mintát, de magad is talál- 
hatsz ki nemlétező, fantázia-mada- 
rakat. Ha inkább halas izgő-mozgót 
tervezel, úgy érdekes és színes akvá- 
riumi halakat válassz, például vitor- 
láshalat (6.), amelyet felébe hajtott 
5x10 cm-es lapra rajzolsz átlós 
irányban, darázshalat (7.), vagy bár- 
milyen, esetleg saját kitalálású (8.) szí- 
nes halat. Oldal- és hátuszonyait ki- 
vágva fel is hajlíthatod (8.), Halak 
hossza 7—10 em legyen. 

A fonalra fűzött papírállatokat pá- 
ronként kötözd színes szívószálak 
végeire, és keresd meg a súlypontot, 
amely ponton felfüggesztve a pálcika 
vízszintes helyzetben marad. E he- 
lyen — esetleg ragasztóval rögzített 
pPapírcsík használatával — köss rá 
fonalat, amelyet újabb pálcika végére 
kötsz. Észre fogod venni, hogy na- 
gyobb vagy több állat felfüggesztése 
esetén a pálcika súlypontja nem lesz 
középen; lesz egy hosszabb (H) és 
egy rövidebb része. Ez a kiegyen- 
súlyozás a legizgalmasabb része mun- 
kádnak. A fonalak hossza különböző 
legyen. 


Vitéz Jancsi tudósításai 

Megalakul az őrs 


Hogy mit sikerült intézni ezen 
a hítes nevezetes mesebeli őrsi 
összejövetelen ? 

Először is azon vesztünk össze, 
hogy hány szavazata legyen a Hét- 
fejűnek. 

— Hát egy! Végül is mesebeli 
kisdobosnak csak egyet ér ő is! 

— Igen ám! De nekem mind 
a hét fejem mást akar. Az első, ez 
az okosabbik itt elöl, Vitéz Jan- 
csi, téged akar őtrsvezetőnek, de 
a hátsók, ezek a kócosak, ott ni, 
már vitatkoznak. Nekik szigo- 
rúbb őtsvezető kell, azt mondják. 

— Hát legyen minden fejnek 
saját szavazata. Összesen hét! 

— Hogyisne! Akkor a Hétfejű 
megválasztja sajátmagát őtsveze- 
tőnek, mert mi összesen nem va- 
gyunk annyian! — pattant fel 
Hüvelyk Matyi. És még folyt 
volna tovább a vita végtelensé- 
gig, ha Piroska meg nem simo- 
gatja a Hétfejű legokosabb fejét: 

— Hétfejűkém, majd csak meg- 
egyeztek valahogy, focizni egy- 
formán szerettek, meg futóver- 
senyezni. Igaz? A tábortűzről 
nem is beszélve. . . 

— Az is lesz? 


20 


— Hát petsze, anélkül nincs is 
kisdobos élet! 

Hétfejű le volt fegyvetezve. 
Kezdhettük a vezetőségválasz- 
tást. 

Az őtsvezető én lettem. Piros- 
ka az őtrsvezető-helyettes (előbbi 
bölcs közbelépésével érdemelte 
ki a megtiszteltetést). A krónikás 
tisztségén sem volt vita. Az csak 
Juliska lehetett, ez lányoknak 
való megbízatás. Paprika Jancsi 
viszont nem akart mókamester 
lenni. 

— Azt már nem! Mindig en- 
gem nevessetek ki! Én nótafa 
akarok lenni, meg szakács, meg 
zászlótattó! 

— Az ám zászló! Mit vattjunk 
a zászlóra! 

— Kisdobos jelvényt! Elvégre 
kisdobos őrs lettünk, vagy mi a 
csoda. 

— Nem úgy van az. Mindig az 
őrs nevének megfelelő jelképet 
kell felvartni a zászlóra. 

— De nekünk nincs nevünk ? 

— Név? Az meg minek ? 

— Mert az a mi nevünk lesz! 
Értitek! Csak a mienk! 

— Legyen Hétfejű Sárkány 

Vida Győző rajza 


őrs! — otdította a Hétfejű mind 
a hét feje. 

— Az nem jó! Abban a mesé- 
ben én nem vagyok benne! — til- 
takozott Hüvelyk Matyi. 

— Legyen Csodalámpás őts. 
Apukámnak van róla matticája, 
el tudom hozni — javasolta Alad- 
din. 

— Te mindig az apukáddal 
jössz! 

— Legyen Ásókapanagyharang 
őrs! Az legalább minden mesében 
benne van! 

— Nem jó! 

— Miért nem? — kiabálta 
Paprika Jancsi, és már kész volt 
a verekedésre. 

— Nem jó, mert az a végén 
van a meséknek. 

— Hurrá! Legyen Holnemvolt 
őrs! Éljen a Holnemvolt őrs! 
Hurrá! 

Hát így alakult meg a mesebeli 
kisdobos őrs, mely közfelkiáltás- 
sal a Holnemvolt nevet nyette. 

Csak két dolgot nem tudok. 
Ki lesz a mókamester ? 

És mit varrunk a zászlóra? 

De erről majd legközelebb. 

Írta Ttencsényi László 


erées örzallákoz Szezzbte vizét venerk BŐ 


cak egy kivat süket : gyott . Pocak ugyanis nam 
ZÜRBEN volt, zés At ÜRBEN . Pontosabban 

. Pocaknak kgéféndoutb cUZ na) teve hnagjúr- 

EA e/5 vö keggjságáe ába úrhajo prvak . Jett bele na mak, 
brinalt muv-szerfalak meg ht. Sokat dotgezott rajta 
egyi most Litt keszen. Én. dm nine angájgk mert ketszürü- 
(ye . NMündjant ki vs meobtaltuk . hto jo ő Da va 
Xeadves Urhajósok ! Sketres ürutazast kivanok rek- 
Mr tud, a egét Mt Cofi 
JXedwes off ! Jubestünk az első nagy jemületem is! 
j Ma különös zajokat fallottüunk 
a dotozboat. Idegen tenyek szak - 
tol 41 meg az ürhajonkat ! 
Odakivsztunkh — és ML grillan- 
tottuk a ketolakodc Juak : egy 
NM marskamamat ez hat úg sz - 
Lott kiscica BPajrmika : 

ICaduzs tuhajösok IKiüleneforuji Legerupseggel, elindul - 

Marék Veronika munkája 


Négy testvér, Lajos, Kálmán, Dezső és Mari. Lajos 
fiatalabb, mint. Kálmán; Kálmán öregebb, mint Mari; 
Mari fiatalabb, mint Dezső; Dezső öregebb Kálmánnál. 
Ki a legidősebb a testvérek közül? 


Egy összeadásban az összes szám szerepel, de csak egy- 
szer. Keressétek meg a pontok helyére írandó számokat. 
Az első két oszlop számai többféleképpen is cserélhetők. 


L munka. 7. Tüzel. 9. S betű ki- 
mondva. 11. YP. 12. Sok van az erdőben. 13. Helyet 
. foglalok a fotelban. 14. Kutya. 15. SL. 16. Énekhang. 
. 17. Elhamvad. 19. Régebben kúnok lakta terület. 
Függőleges: 2. Z betű kimondva. 3. Ötletesen, jól 
A csiga házára egy közmondás minden második betű- ( csináltad. 4. Szárnyalás. 5. Fordított személyes név- 
jét írtuk fel. Mi a közmondás? . más. 6. Nem süllyed el a vízben, de nem is úszik. 8. 
. Zár. 10. Sérülés. 12. Tej teteje. 17. Ló népiesen. 18. 


A Melyik ismert gyermekdal két sorának magán- 
hangzóit írtuk le? 
St MO[[1, 
KRáe zkt ALLAM tat [/ 1 


Rejtvényfejtők figyelem! Ezt a rejtvényt is csak november végén kell beküldenetek. Levélpapírra írjátok, 
ne a lapból vágjátok ki a rejtvényeket. A levelet írjátok majd alá, pontos címeteket és azt is közöljétek, hánya- 


dik osztályba jártok. 
. 
kisdobos 

